༄༅། ། བློ་གྲོས་བཟད་ལྡན་སྐྱེས་མཆོག་དུ་མ་ཡིས། ། རྗེས་བཟུང་བསླབ་གསུམ་རིམ་
གཉིས་སྒྲུབ་ལ་གཞོལ། ། དད་ལྡན་གདུལ་བྱའི་དཔལ་གྱུར་དགེ་བའི་བཤེས། ། འཇམ་
དབྱངས་རྒྱ་མཚོའི་ཞབས་ལ་གསོལ་བ་འདེབས། ། འདིའང་རྗེ་ཉིད་ཀྱིས་གསུངས་སོ
༄༅། ། བློ་གྲོས་བཟད་པོས་བདེན་གཉིས་གནས་ཚུལ་གཟིགས། ། སྐལ་ལྡན་
འགྲོ་ལ་ཕན་བདེའི་དགའ་སྟོན་འགྱེད། ། བཤད་སྒྲུབ་བསྟན་པའི་རྒྱལ་མཚན་སྲིད་
པའི་རྩེར། ། བསྒྲེངས་མཛད་མཆོག་སྤྲུལ་དམ་པར་གསོལ་བ་འདེབས། ། མཆོག་གསུམ་
སྤྱི་དང་འཆི་མེད་དཔལ་སྟེར་ལྷ། ། དམ་ཅན་སྲུང་མར་བཅས་པའི་བྱིན་མཐུ་ཡིས། །
འགྲོ་བའི་སྐྱབས་གཅིག་གྲུབ་དབང་བླ་མ་རྗེའི། ། སྐུ་ཚེ་འཕྲིན་ལས་ཡར་ཟླ་ལྟར་འཕེལ་
ཤོག ། སྐྱེ་ཞིང་སྐྱེ་བར་ཐེག་མཆོག་དམ་པའི་ཞབས། ། གཙུག་གི་རྒྱན་དུ་འབྲལ་མེད་
ལེགས་བསྟེན་པས། ། སྐུ་གསུང་ཐུགས་ཀྱི་བྱིན་རླབས་བདུད་རྩིའི་རྒྱུན། ། གཏན་བདེའི་
སྲོག་གི་ཟུངས་སུ་འབེབས་གྱུར་ཅིག ། ཅེས་བསྟན་པའི་མངའ་བདག་ཤར་མཆོག་སྤྲུལ་ཪིན་པོ་
ཆེའི་ཞབས་བརྟན་སྨོན་ཚིག་འདི་ནི། རེབ་གོང་བཟང་པོ་སྤྲུལ་བའི་སྐུ་བློ་བཟང་བསྟན་འཛིན་ཉི་མ་
ནས་བསྐུལ་ངོར། ༧ རོང་ཆེན་སྤྲུལ་མིང་བས་སྦྱར་བའོ། །